hotchpotch/miracl-hf-unified huggingface dataset:
পশ্চিমবঙ্গ বিধানসভা নির্বাচন, ২০১১
২০১১ সালে ভারতের পশ্চিমবঙ্গ রাজ্যের বিধানসভার ২৯৪টি আসনে (মোট ২৯৫টি আসনের মধ্যে) বিধানসভা নির্বাচন আয়োজিত হয়। মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস পার্টি প্রথমবার এই নির্বাচনে পশ্চিমবঙ্গে ক্ষমতা জয় করে। ২০১৬ সালের বিধানসভা নির্বাচনের মতো ২০১১-র নির্বাচনও ছয় দফায় আয়োজিত হয়েছিল। উল্লেখ্য, এই বিধানসভা নির্বাচনে মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটায়।
মমতা বন্দ্যোপাধ্যায়ের নেতৃত্বে সর্বভারতীয় তৃণমূল কংগ্রেস একক সংখ্যাগরিষ্ঠতা অর্জন করে পশ্চিমবঙ্গে ৩৪ বছরের বামফ্রন্ট শাসনের অবসান ঘটায়। এই নির্বাচনে তৃণমূল কংগ্রেসের মূল শ্লোগান ছিল ‘পরিবর্তন’। এই পরিবর্তনের অর্থ ছিল রাজ্যের ৩৪ বছরের বামফ্রন্ট শাসনের পরিবর্তন। তার সত্ত্বেও তৃণমূল কংগ্রেসের আগামী পাঁচ বছরের শাসনে প্রধানত রাজ্যের নগরাঞ্চলের অধিবাসীদের অনেকে সরকারের আনীত পরিবর্তনগুলি নিয়ে কিছু অসন্তোষ প্রকাশ করেছিলেন। তাছাড়া কয়েকটি সংবাদপত্রে প্রকাশিত হয়েছিল যে, মুখ্যমন্ত্রী মমতা বন্দ্যোপাধ্যায় শুধু সংখ্যালঘু মুসলমান জনগোষ্ঠীর ভোট একত্রিত করতে চাইছেন।
২০১১ সালের জনগণনা অনুসারে, হিন্দুধর্ম পশ্চিমবঙ্গের প্রধান ধর্মমত। এই রাজ্যের জনসংখ্যার ৭০.৫৪% হিন্দু। ইসলাম পশ্চিমবঙ্গের দ্বিতীয় বৃহত্তম ধর্মীয় তথা বৃহত্তম সংখ্যালঘু ধর্মীয় গোষ্ঠী। রাজ্যের জনসংখ্যার ২৭.০১% মুসলমান। রাজ্যের অবশিষ্ট জনসংখ্যা প্রধানত শিখধর্ম, খ্রিস্টধর্ম ও বৌদ্ধধর্মের অনুগামী। পশ্চিমবঙ্গের উত্তর দিকে হিমালয় পর্বতমালার অন্তর্গত দার্জিলিং পার্বত্য অঞ্চলে বৌদ্ধধর্ম অন্যতম প্রধান ধর্মমত। রাজ্যের প্রায় সম্পূর্ণ বৌদ্ধ জনগোষ্ঠী এই অঞ্চলের বাসিন্দা।
পশ্চিমবঙ্গের এই বিধানসভা নির্বাচনটি ১৮ই এপ্রিল থেকে ১০ই মে-র মধ্যে ছয় দফায় আয়োজিত হয়।
১৮ই মার্চ, ২০১১ তারিখে সর্বভারতীয় তৃণমূল কংগ্রেস সমগ্র প্রার্থীতালিকা প্রকাশ করে। ভারতীয় জনতা পার্টি এবং ভারতের কমিউনিস্ট পার্টি (মার্ক্সবাদী), ভারতের কমিউনিস্ট পার্টি, বিপ্লবী সমাজতন্ত্রী দল ও সারা ভারত ফরওয়ার্ড ব্লক নিয়ে গঠিত বামফ্রন্টও নিজস্ব প্রার্থীতালিকা প্রকাশ করে৷ কেন্দ্রে শাসক দল ভারতীয় জাতীয় কংগ্রেসও ৬৫ জন প্রার্থীর তালিকা প্রকাশ করে।পশ্চিমবঙ্গের শিলিগুড়ি শহরে ভারতের কমিউনিস্ট পার্টি (মার্ক্সবাদী) অশোক ভট্টাচার্যের নেতৃত্বে পুর নির্বাচনে জয়লাভ করেন ও অশোক ভট্টাচার্য শিলিগুড়ির মহানাগরিক হন।২০১৬ সালের ১৩ই মে ভারতের অন্য চারটি বিধানসভা নির্বাচনের ফল ঘোষণার সঙ্গে পশ্চিমবঙ্গ বিধানসভার ফল ঘোষিত হয়।
চামচিকা
চামচিকা, নির্দিষ্টভাবে, ক্ষুদে চামচিকা ("Pipistrellus coromandra") ভেসপার্টিলিওনিডি (সাধারণ বাদুড়) পরিবারের "পিপিস্ট্রেল" বাদুড়ের এক প্রজাতি। এদের আফগানিস্তান, বাংলাদেশ, ভারত, পাকিস্তান, নেপাল, ভুটান, কম্বোডিয়া, মায়ানমার, শ্রীলঙ্কা, থাইল্যান্ড ও ভিয়েতনামে পাওয়া যায়।
মাথা-শরীর বরাবর চামচিকা লম্বা হয়ে থাকে। হাত হয় । ওজন হয়ে থাকে এবং পাখার প্রসারতার দৈর্ঘ্য অবধি।
এরা সাধারণত পোকামাকড় খেয়ে পরিবেশের ভারসাম্য রক্ষায় যথেষ্ট সহায়ক। মানবদেহের জন্য মারাত্মক ক্ষতিকর অসংখ্য কিটপতঙ্গ খেয়ে ফেলে। এ ছাড়াও কলা, পেয়ারা, সবেদা জাতীয় ফলের রস শুষে খায়।
শহরে মূলত পুরনো পরিত্যক্ত দালনে উল্টো হয়ে ঝুলে থাকে হাজার হাজার চামচিকা। এরা নিশাচর নয়, তাই দিনের বেলাতেই বিক্ষিপ্তভাবে কিচিরমিচির শব্দ তুলে আহার সংগ্রহে ব্যস্ত হয়ে পড়ে। স্ত্রী চামচিকা বছরে দুবার প্রসব করে থাকে। প্রতিবার কমপক্ষে দুটি করে বাচ্চা প্রসব করে।
ইউএফসি
আলটিমেট ফাইটিং চ্যাম্পিয়নশিপ (ইউএফসি) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।
ইউএফসি বর্তমানে ৯টি ওজন বিভাগে খেলোয়াড়দের বিভক্ত করেছে। এই ৯টি ওজন বিভাগের সর্বমোট ১০টি চ্যাম্পিয়নশিপ রয়েছে।
ব্রিডি ক্রিকেট ক্লাব
ব্রিডি ক্রিকেট ক্লাব () উত্তর আয়ারল্যান্ডের কাউন্টি টায়রনের মাগেরাম্যাসন গ্রামে প্রতিষ্ঠিত একটি ক্রিকেট ক্লাব। নর্থ ওয়েস্ট সিনিয়র লীগের প্রথম বিভাগে ক্লাবটি প্রতিনিধিত্ব করছে। বর্তমানে ক্লাবটি নর্থ ওয়েস্ট সিনিয়র কাপের শিরোপাধারী।
পূর্বে ক্লাবটি মাঝারি সারির ক্লাবরূপে সফলতা পায়। পরবর্তীতে ১৯৭৪ সালে বৃহৎ ক্লাবের মর্যাদার অধিকারপ্রাপ্ত হয়।
২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতার স্বাগতিক দলের খেলা আয়োজনের জন্য ক্লাবের মাঠ ব্যবহার করা হয়। এছাড়াও, ২০১৫ সালে আয়ারল্যান্ড ও স্কটল্যান্ডের মধ্যকার তিনটি টুয়েন্টি২০ আন্তর্জাতিক খেলা এখানে অনুষ্ঠিত হয়েছে। ২০১৬ সালের বাংলাদেশ মহিলা ক্রিকেট দলের আয়ারল্যান্ড সফরের সবকটি খেলাই এ মাঠে হবার কথা রয়েছে।
নোকিয়া ৩১০০
নোকিয়া ৩১০০ মুঠোফোনটি ট্রাইব্যান্ড-জিএসএম ঘরণার ফোন। ২০০৩ সালের ১৭ই জুন নকিয়া প্রাথমিক শ্রেনির ব্যবহারকারীদের জন্য এই সেটটি বাজারে আনে। নকিয়া ৩১০০ নোকিয়া ৬১০০ সেটটির উন্নত সংস্করণ।
নোকিয়া ৩১০০ সেটটিতে ১২৮x১২৮ পিক্সেল কালার ডিসপ্লে, জাভা এমআইডিপি ১.০, এক্সএইচটিএমএল ও ওয়াপ ব্রাউজার ছিল।
নোকিয়া ৩১০০ সেটটিতে ১৪টি প্রধান মেন্যু ক্যাটাগরি ছিল।
The phone can send and receive text and multimedia messages with ringtones and images in BMP, JPEG, PNG and GIF formats. The basic 3100 does not have any voice recorder, radio receiver, MP3 player or camera, while the 3100b version supports voice recording. A camera can be added to the phone via its Pop-Port.
This was one of the most popular Nokia phones in Europe and United States.
In 2004 Nokia released the Nokia 3120 phone, which is cosmetically different from the 3100 in having a new metallic effect covers and a revised keypad. The 3120 essentially shares the same platform and form factor with the 3100, other than the aforementioned faceplate.
The Nokia 3200 builds on the features of the Nokia 3100, and incorporates more features from the Nokia 7250i, such as a built-in CIF-resolution camera.
The basic version, intended to be used in European GSM networks. It works in GSM 900/1800/1900.
This version intended to be used in American GSM networks. It works in GSM 850/1800/1900.
Differences from the basic 3100:
Now Discontinued by Nokia and not available in market.
The CDMA version of the Nokia 3100, working in CDMA2000 1xRTT networks. It is physically similar to the 3100 except for a built-in flashlight and a slightly different shape of the rear battery cover; the phone's firmware is more feature-rich than the basic 3100 or 3100b (e.g.: voice tags and voice commands, Organizer menu, etc.)
The Nokia 3105 was used in Australia on the Hutchison Orange network until the closure of the CDMA network in Australia in late 2006. All customers on the Orange network were then moved to Hutchison's 3G network "3".
ম্যাচা
ম্যাচা বা মেচা পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় ম্যাচা সন্দেশও বলা হয়। বেলিয়াতোড়ের ম্যাচা অত্যন্ত প্রসিদ্ধ এবং সব চেয়ে উৎকৃষ্ট বলে গণ্য করা হয়। মুগডাল ও চিনি দিয়ে ম্যাচা তৈরী করা হয়। ম্যাচা দেখতে অনেকটা মনোহরার মত। পূর্বে ম্যাচার জনপ্রিয়তা বর্তমানে অনেকাংশে হ্রাস পেয়েছে। পশ্চিমবঙ্গ সরকারের উদ্যোগে, বর্ধমানের উপকন্ঠে নবনির্মিত মিষ্টি হাবে, পশ্চিমবঙ্গের অন্যান্য মিষ্টির সাথে ম্যাচাও উৎপাদিত হবে।
ম্যাচার স্রষ্টার নাম জানা যায় না। বেলিয়াতোড়ের ম্যাচা প্রস্তুতকারকদের মতে ম্যাচার ইতিহাস অন্তত দু'শো বছরের প্রাচীন। জনশ্রুতি, বিষ্ণুপুরের মল্লরাজের দেওয়ান রাজার কাছ থেকে উপহার পেয়েছিলেন বেলিয়াতোড়ের জমিদারি। সেই সময়ে বেলিয়াতোড়ে প্রথম মেচা তৈরী হয়। অপর একটি মত অনুসারে ম্যাচার স্রষ্টা জনৈক মিষ্টান্ন প্রস্তুতকারক গিরিশচন্দ্র মোদক। বর্ষায় বাবা ধর্মদাসের মেলা বসত। সেই মেলায় গুড়ের লাড্ডু বিক্রি করতেন গিরিশচন্দ্র মোদক। কিন্তু আর্দ্র আবহাওয়ায় গুড়ের পাক নষ্ট হয়ে যেত। সেই সমস্যা সমাধান করতে গিয়ে গিরিশচন্দ্র নতুন একটি মিষ্টি উদ্ভাবান করেন, যা হল ম্যাচা।
ইংরেজ আমলেও বেলিয়াতোড়ের ম্যাচা প্রসিদ্ধ ছিল বলে মনে করা হয়। ম্যাচার আদি কারিগরেরা ছিলেন বর্তমান বেলিয়াতোড় ব্লকের বাসিন্দা। পরবর্তীকালে তারা ছড়িয়ে পড়েন ওন্দা, কোতলপুর এবং অন্যান্য স্থানে।
ম্যাচার মুল উপকরণ মুগ ডাল ও চিনি। প্রথমে মুগডালবাটার সাথে চিনি মিশিয়ে ঠিকমতো পাক করে গোল্লা পাকানো হয়। পরে এর উপর একটি চিনির প্রলেপ দেওয়া হয়।
বাংলার বিখ্যাত চিত্রশিল্পী যামিনী রায় ছিলেন ম্যাচার গুণগ্রাহী। যামিনী রায়ের জন্ম বেলিয়াতোড়ে। কলকাতায় অবস্থানকালে যখনই তিনি বাঁকুড়া যেতেন, তিনি ম্যাচার গুণমান ও ম্যাচার কারিগরদের খোঁজখবর নিতেন।
পাটিসাপটা
পাটিসাপটা একধরণের পিঠা যা বাংলাদেশ এবং ভারতের পশ্চিমবঙ্গ রাজ্যে জনপ্রিয়। এটি ময়দা, চালের গুড়ো, চিনি, দুধ, ক্ষীর, নারকেল ইত্যাদি দিয়ে তৈরী করা হয়। পাটিসাপটার পুর হিসেবে নারকেল এবং ক্ষীর - দুইই ব্যবহার করা হয়। বিভূতিভূষণ বন্দ্যোপাধ্যায় এর ছোটগল্প "পুঁই মাচা"-তে পাটিসাপটা পিঠার উল্লেখ আছে।
ষোল শতকের শেষের দিকে কবিকঙ্কন মুকুন্দরাম চক্রবর্তী রচিত চন্ডিকাব্যে এই পিঠার উল্লেখ পাওয়া যায়।
আন্দুলবাড়িয়া ইউনিয়ন
আন্দুলবাড়িয়া ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।
এই ইউনিয়ন টি ভৈরব নদীর তীরে অবস্থিত।
আন্দুল বাড়িয়া মূলত অনেক গুলা গ্রাম এর সমন্বয়ই এ গঠিত । গ্রাম গুলোর ভিতর উল্লেখ যোগ্য হল ১) ঘুগরাগাছি ২) শাহাপুর ৩) করচাডাঙ্গা ৪) অনন্তপুর ৫) নিধিকুন্ধ ইত্যাদি। এখানে শাহাপুর গ্রামে পুলিশ ফাড়ি আবস্থিত।
এই ইউনিয়নের মানুষ অনেক পজিটিভ। এই ইউনিয়নরে অনন্তপুর গ্রামের ছেলে সাবেক প্রাধান নির্বাচন কমিশনার কাজী রকিব উদ্দীন
শাহাপুর মাধ্যমিক বিদ্যালয়, আন্দুলবাড়ীয়া বহুমুখি মাধ্যমিক বিদ্যালয়, আন্দুলবাড়ীয়া বহুমুখি বালিকা মাধ্যমিক বিদ্যালয়, আন্দুলবাড়ীয়া কাওমী মাদ্রাসা এছাড়াও আরো অসংখ্য প্রাথমিক বিদ্যালয় রয়েছে এখানে।
এ ইউনিয়নের অর্থনীতি মূলত কৃষি নির্ভর। এখানে ধান, ভূট্টা, পাট সহ বিভিন্ন ফসল উৎপাদিত হয়।
মনোহরপুর ইউনিয়ন
মনোহরপুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে মনোহরপুর ইউনিয়ন একটি।
এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ
১ মনোহরপুর সরকারী প্রাথমিক বিদ্যালয়
২ মনোহরপুর মাধ্যমিক বিদ্যালয়
৩ ধোপাখালী সরকারী প্রাথমিক বিদ্যালয়
৪ ধোপাখালী মাধ্যমিক বিদ্যালয়
৫ কালা সরকারী প্রাথমিক বিদ্যালয়
৬ রাজাপুর সরকারী প্রাথমিক বিদ্যালয়
৭ ধোপাখালী মাদ্রাসা
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।এছাড়াও এখানে খেজুর গাছ ও প্রচুর পানক্ষেত দেখতে পাওয়া যায়।
কেডিকে ইউনিয়ন
কেডিকে ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। কেডিকে এর পুর্ণরুপ হলোঃ খয়েরহুদা, দেহাটি এবং কাশিপুর।
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে কেডিকে একটি।
1. কাশেম ‍আলী মাধ্যমিক বিদ্যালয়
2. খয়েরহুদা প্রাথমিক বিদ্যালয়
3. খয়েরহুদা প্রতিবন্ধি স্কুল
4. কাশিপুর প্রাথমিক বিদ্যালয়
5. দোহাটি প্রাথমিক বিদ্যালয়
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।
বাঁকা ইউনিয়ন
বাঁকা ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।
সীমান্ত ইউনিয়ন
সীমান্ত ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এই ইউনিয়নটি ভারতের সীমান্তবর্তী বাংলাদেশের একটি ইউনিয়ন।
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।
হাসাদাহ ইউনিয়ন
হাসাদাহ ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।
আলতাফ হোসেন চৌধুরী
এয়ার ভাইস মার্শাল আলতাফ হোসেন চৌধুরী বাংলাদেশ বিমান বাহিনীর সাবেক প্রধান ও রাজনীতিবিদ। তিনি ১৯৯১ থেকে ১৯৯৫ সাল পর্যন্ত বিমান বাহিনীর প্রধান ছিলেন । তিনি খালেদা জিয়ার শাসনামলে (২০০১-২০০৬) বাংলাদেশের স্বরাষ্ট্রমন্ত্রী ছিলেন।
চার্লস ক্যানিং
চর্লস জন ক্যানিং, ১ম আর্ল ক্যানিং (১৪ ডিসেম্বর ১৮১২ থেকে ১৭ জুন ১৮৬২), দ্যা ভিসি কাউন্ট ক্যানিং নামেও পরিচিত। ১৮৩৭ থেকে ১৮৫৯ সাল পর্যন্ত সিপাহী বিদ্রোহের সময় ভারতের গভর্ণর-জেনারেল ছিলেন।
লন্ডনের নিকট ব্রম্পটনে লর্ড ক্যানিং এর জন্ম। তিনি পিতা জর্জ ক্যানিং এবং মাতা জোয়ান ক্যানিং এর কনিষ্ঠ সন্তান ছিলেন। তিনি অক্সফোর্ডের ক্রাইস্ট চার্চে পড়াশুনা করেন। ১৮৩৩ সালে ক্ল্যাসিকসে ১ম শ্রেনী এবং গণিতে ২য় শ্রেনীতে স্নাতক ডিগ্রী লাভ করেন।
চার্লস ক্যানিং ১৮৩৬ সালে ব্রিটিশ পার্লামেন্টের হাউজ অব কমন্সের সদস্য নির্বাচিত হন। ১৮৩৭ সালে তার মাতার মৃত্যুর পর তিনি হাউজ অব লর্ডসের সদস্য হন। তিনি ব্রিটিশ সরকারের পররাষ্ট্র বিষয়ক অধীন সচিবের দায়িত্ব পালন করেন। ১৮৪৭-৪৯ সালে চার্লস ক্যানিং ব্রিটিশ রাজকীয় জাদুঘরের কমিশনে কাজ করেন। তিনি গ্রেট ব্রিটেনের পোষ্ট মাষ্টার জেনারেল হিসাবে কাজ করেন এবং তার প্রশাসনিক দক্ষতার পরিচয় দেন। ১৮৫৬ সালের ফ্রেব্রুয়ারিতে তিনি ভারতের গভর্নর-জেনারেল হিসাবে নিয়োজিত হন। ১৮৫৭ সালে ভারতে সিপাহী বিদ্রোহের সূচনা হয়। বিদ্রোহের আগে ক্যানিং এবং তার স্ত্রী ভারতের অধিবাসীদের উপর একটি চিত্র জরিপ করেন। শুরুতে এর উদ্দেশ্য ছিল ভারত সম্পর্কে তাদের নিজেদের জ্ঞানকে সমৃদ্ধ করা। পরবর্তীতে ১৮৬৮ এবং ১৮৫৭ সালে পিপল অব ইন্ডিয়া নামে আটটি খন্ডের পুস্তক আকারে প্রকাশিত হয়। সিপাহী বিদ্রোহের সময় তার সাহসী ভূমিকার জন্য তিনি প্রশংসিত হন এবং ১৮৫৮ সালে ভারতের প্রথম ব্রিটিশ ভারতের ভাইসরয় হিসাবে নিয়োজিত হন। ১৮৫৯ সালের এপ্রিল মাসে ব্রিটিশ পার্লামেন্টের উভর কক্ষ থেকে সিপাহী বিদ্রোহের সময় তার অসামান্য অবদানের জন্য ধন্যবাদ দেয়া হয়। একই সাথে তাকে অর্ডার অব বাথ উপাধী প্রদান করা হয়। একই বছর মে মাসে তাকে আর্ল উপাধী প্রদান করে হয়। এরপর তিনি আর্ল ক্যানিং নামে পরিচিত হন। অতিরিক্ত পরিশ্রমের জন্য তিনি অসুস্থ হয়ে পড়েন। ইতিমধ্যে তার স্ত্রী মারা যান। ১৮৬২ সালের এপ্রিল মাসে তিনি ইংল্যান্ডে ফিরে আসেন। ১৭ জুন তিনি লন্ডনের মারা যান। মৃত্যূর এক মা আগে তাকে নাইট অব গার্টার উপাধীতে ভূষিত করা হয়।
ফলার
ফলার বাংলাদেশ ও ভারতের একটি প্রাচীন এবং বহুলপ্রচলিত খাবার। ব্যুৎপত্তিগতভাবে ফল ও আহার অথবা ফলমিশ্রিত আহারকে বলা হয় ফলাহার, যার চলিতরূপ হল ফলার। প্রচলিত অর্থে ভাত ছাড়া অন্যান্য নিরামিষ পদযুক্ত আহারকেই ফলার বলে। ফলারে নিরামিষ পদের মধ্যে সাধারণতঃ লুচি, চিঁড়ে, দই, মিষ্টি ও ফলকেই গণ্য করা হয়। গোড়ায় ফলার বলতে খুব মিহি সরু চিঁড়ে ও মুড়কি, তার সাথে দই, চিনি, ক্ষীর এবং পাকা আম, কাঁঠাল, কলা প্রভৃতি ফল সহযোগে যে খাবার উৎসব-অনুষ্ঠান উপলক্ষে পরিবেশিত হত, তাকেই বোঝাত। সনাতন ধর্মের অনুসারীরা মহাশিবরাত্রি, জন্মাষ্টমী প্রভৃতি উৎসব উপলক্ষে ফলার করে থাকেন।
ফলার ঠিক কতদিনের প্রাচীন তা বলা কঠিন, তবে মধ্যযুগীয় বাংলায় এই খাবারটির বেশ প্রচলন ছিল। বৈষ্ণবদের মহোৎসবে প্রচলিত প্রসিদ্ধ 'চিঁড়াভোগ' এই ফলারেরই আরেকরূপ। ষোড়শ শতকের প্রথমার্ধে পানিহাটিতে নিত্যানন্দপ্রভুর আগমন উপলক্ষে ভক্ত রঘুনাথদাস বিখ্যাত চিঁড়াদধিমহোৎসব আয়োজন করেন। সেই উৎসবে প্রচুর পরিমাণ চিঁড়ে, দই, দুধ, সন্দেশ ও কলা ভক্তদের মধ্যে পরিবেশিত হয়েছিল। এর কিছুকাল পরে নরোত্তমদাস-আয়োজিত খেতুরীর প্রসিদ্ধ মহোৎসবেও চিঁড়ে-দই পরিবেশন করার কথা জানা যায়। বৈষ্ণব মহোৎসবে মাটির সরা বা মালসায় এই খাবারটি অগণিত ভক্তদের মধ্যে বিলানো হত। এখনও বৈষ্ণবদের উৎসবে ফলারের বেশ চলন আছে।
'কবিকঙ্কণ-চণ্ডী'-তে নিদয়ার সাধে খাবারের তালিকায় 'চিঁড়া চাঁপাকলা দুধের সর' এবং ভালো 'মহিষা-দই', খই, চিনি ও পাকা চাঁপাকলা মিশ্রিত ফলারের উল্লেখ পাওয়া যায়। সেকালে দুপুরের খাবারের আগে বাড়ির মহিলারা স্নান করে সকালে 'খণ্ড, কলা, চিঁড়া ও দই' খেতেন। 'কবিকঙ্কণ-চণ্ডী'-তে আছে:
প্রাতরাশের জন্যে সেকালে 'খণ্ড', চিনি, চাঁপাকলার বহুল ব্যবহার ছিল। আঠারো শতকের শেষার্ধের কবি অকিঞ্চন চক্রবর্তীর অপ্রকাশিত 'চণ্ডীমঙ্গল' কাব্যে লহনা কর্তৃক খুল্লনাকে আপ্যায়ণ করে 'জলপান'-এর জন্যে এই দ্রব্যগুলি প্রদানের উল্লেখ আছে। ফলারকে আরো আকর্ষণীয় করে তোলার জন্যে নদীয়া-কৃষ্ণনগরের কিছু ভূমিকা ছিল বলে জানা যায়। শোনা যায়, এই অঞ্চলের এক গোয়ালা কোন সময় তদানীন্তন নদীয়ারাজকে কলাপাতায় করে খুব মিহি চিঁড়ে, অতি সুস্বাদু ক্ষীর, দই, কলা ও অন্যান্য ফল দিয়ে এমন অ্যাপ্যায়িত করেছিলেন যে, রাজাও তাঁর প্রশংসায় পঞ্চমুখ হয়েছিলেন।
ফলার নামটি পরবর্তীকালে শুধুমাত্র চিঁড়ে, দই, ফলের আহার্যকে না বুঝিয়ে নৈমিত্তিক ভোজনে আহার্যমাত্রকেই বোঝাতে থাকে। সময়ের সাথে সাথে প্রাচীন বাংলার এই উত্তম ও সরস খাদ্যটির তালিকায় যুক্ত হয় লুচি, কচুরি, মিঠাইমণ্ডা প্রভৃতি।
১২৬১ বঙ্গাব্দে লেখা রামনারায়ণ তর্করত্নের 'কুলীন কুলসর্বস্ব'-এ উত্তম, মধ্যম ও অধম— এই তিপ্রকার ফলারের বর্ণনা আছে।
উত্তম ফলার হল:
মধ্যম ফলার হল:
অধম ফলার:
উক্ত শ্রেণীবিভাগ ছাড়াও ফলারকে কাঁচা ফলার ও পাকা ফলারে ভাগ করা হয়। চিঁড়ে, দই, মিষ্টি ও ফল সহযোগে যে ফলার তাকে কাঁচা ফলার বলে। পাকা ফলারে লুচি থাকে। সাধারণতঃ লুচির সাথে ছানা ও চিনিকে পাকা ফলার বলে।
শামসুল ওয়ারেস
শামসুল ওয়ারেস (ইংরেজি ভাষা: Shamsul Wares) (জানুয়ারি ২১, ১৯৪৬) বাংলাদেশের একজন বরেণ্য শিল্পসমালোচক ও স্থপতি। ওয়ারেস বিংশ শতকের শ্রেষ্ঠ পুরকৌশলী ফজলুর রহমান খান এবং প্রথিতযশা স্থপতি মাজহারুল ইসলামের সাথে কাজ করেছেন। ফজলুর রহমান খানের জীবন নিয়ে নির্মিত "মাই আর্কিটেক্টঃ এ সন'স জার্নি" এ শামসুল ওয়ারেসের সাক্ষাত্কার স্থান পেয়েছে।
শামসুল ওয়ারেস ১৯৪৬ সালের ২১ জানুয়ারি জন্মগ্রহণ করেন।
তিনি বাংলাদেশ প্রকৌশল বিশ্ববিদ্যালয় থেকে ১৯৬৮ সালে স্থাপত্য বিদ্যায় স্নাতক ডিগ্রী অর্জন করেন।
তিনি ১৯৭২-২০০৩ সাল পর্যন্ত বাংলাদেশ প্রকৌশল বিশ্ববিদ্যালয়ে শিক্ষকতা করেন। তিনি দুইবার (১৯৯৫-৯৭ এবং ১৯৯৭-৯৯) বাংলাদেশ স্থপতি ইনস্টিটিউটের প্রেসিডেন্ট হিসেবে অধিষ্ঠিত হন। বর্তমানে তিনি স্টেট ইউনিভার্সিটি অফ বাংলাদেশের ডিন অ্যান্ড হেড প্রফেসর হিসেবে শিক্ষকতা করছেন। তিনি গৃহায়ণ ও গণপূর্ত মন্ত্রণালয়, সংস্কৃতি বিষয়ক মন্ত্রণালয়, ঢাকা বিশ্ববিদ্যালয়, রপ্তানি উন্নয়ন ব্যুরো ইত্যাদির সহ অনেক বাংলাদেশ সরকারি সংস্থার কারিগরী উপদেষ্টা হিসেবেও কাজ করেন।
কলভিলিয়া রেসিমোসা
কলভিলিয়া (বৈজ্ঞানিক নাম "Colvillea racemosa") Fabaceae পরিবারের Colvillea গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়।
স্যার চার্লস কোলভিল মরিশাসের নাম আনুসারে নামকরণ করা হয়।
পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়।
হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল।
লিন্ডসে টাকেট
লিন্ডসে টাকেট (; জন্ম: ৬ ফেব্রুয়ারি, ১৯১৯ - মৃত্যু: ৫ সেপ্টেম্বর, ২০১৬) নাটাল প্রদেশের ডারবানে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে নয় টেস্টে প্রতিনিধিত্ব করেন তিনি। ঘরোয়া প্রথম-শ্রেণীর ক্রিকেটে অরেঞ্জ ফ্রি স্টেটের সদস্য ছিলেন। নীচেরসারিতে ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন।
এক টেস্টে অংশগ্রহণকারী লেন টাকেটের সন্তান তিনি। একমাস পূর্বে তাঁর ভাইপো জো কক্সের ষোড়শ জন্মদিন উদযাপন করেন। মার্চ, ১৯৩৫ সালে অরেঞ্জ ফ্রি স্টেটের পক্ষে প্রথম-শ্রেণীর ক্রিকেটে অভিষেক ঘটে তাঁর। সুইঙ্গারে সবিশেষ দক্ষতা প্রদর্শন করেছেন। অন্যতম দুর্বল প্রাদেশিক দলের সদস্যরূপে নিয়মিত উইকেট সংগ্রাহক ছিলেন তিনি। ঐ দলে পরবর্তী ২০ বছর কাটালেও টেস্টে খুবই স্বল্পকাল অতিবাহিত করেছেন।
১৯৪৭ সালে ইংল্যান্ড সফরের জন্য মনোনীত হন। প্রতিশ্রুতিশীলতার স্বাক্ষর রাখলেও প্রথম টেস্টেই মাংসপেশীতে টান পড়ে তাঁর। ফলে সিরিজের পরবর্তী সকল টেস্টেই তুলনামূলকভাবে কম কার্যকর ছিলেন। তাস্বত্ত্বেও ১৫ উইকেট নিয়ে দলের পক্ষে যৌথভাবে শীর্ষ উইকেট সংগ্রহকারী ছিলেন। তন্মধ্যে, ট্রেন্ট ব্রিজে অনুষ্ঠিত সিরিজের প্রথম টেস্টের প্রথম ইনিংসে স্বাগতিক ইংল্যান্ডের ৫ ব্যাটসম্যানকে আউট করেন ৬৮ রানের বিনিময়ে। দ্বিতীয় ইনিংসে তাঁর বোলিং ড্রপক্যাচ হওয়ায় ইংল্যান্ড পরাজয় এড়াতে সক্ষম হয়। ১৯৪৮ সালের উইজডেনের সংস্করণে জানা যায়, ৩২৫ রান পিছনে থেকে ইংল্যান্ডের সমূহ পরাজয়ের সম্ভাবনা ছিল। লর্ডসের দ্বিতীয় টেস্টেও পাঁচ উইকেট দখল করেন ও ১১৫ রানে গুটিয়ে যায় ইংল্যান্ডের প্রথম ইনিংস। কিন্তু দ্বিতীয় ইনিংসে বিল এডরিচ ও ডেনিস কম্পটনের সেঞ্চুরির কল্যাণে ইংল্যান্ড ঘুরে দাঁড়ায়। ১৯৪৭ সালের ঐ সফরে ২৫ গড়ে ৬৯ উইকেট পান টাকেট।
১৯৪৮-৪৯ মৌসুমে মেরিলেবোন ক্রিকেট ক্লাব দক্ষিণ আফ্রিকা সফরে যায়। টাকেট পুণরায় বোলিং উদ্বোধনে নামেন। পাঁচ টেস্টের চারটিতেই এ দায়িত্বে ছিলেন। কিন্তু পরবর্তী আঠার মাসে তাঁর ছন্দপতন শুরু হয়। সিরিজে তিনি মাত্র চার উইকেট দখল করেছিলেন ও আর কখনো দক্ষিণ আফ্রিকার পক্ষে খেলতে পারেননি। প্রথম টেস্টের শেষ বল করেন। ইংল্যান্ডের নবম উইকেট জুটিতে অ্যালেক বেডসার ও ক্লিফ গ্লাডউইনকে ওভারের অষ্টম ও চূড়ান্ত বল করলে এক রান তুলে সফরকারী দল নাটকীয় জয় পায়।
২ সেপ্টেম্বর, ২০১৪তারিখে নরম্যান গর্ডনের দেহাবসানের পর টাকেট সর্বাপেক্ষা প্রবীণ টেস্ট ক্রিকেটারের মর্যাদা পান। ৫ সেপ্টেম্বর, ২০১৬ তারিখে ফ্রি স্টেট প্রদেশের ব্লুমফন্তেইনে তাঁর দেহাবসান ঘটে।
বেসিক ব্যাংক লিমিটেড
বেসিক ব্যাংক লিমিটেড (Bangladesh Small Industries and Commerce Bank Limited ) বেসরকারি খাতে পর্যাপ্ত ক্ষুদ্র শিল্প প্রতিষ্ঠান গড়ে তুলতে অর্থায়নের উদ্দেশ্যে প্রতিষ্ঠিত একটি সরকারি মালিকানাধীন ব্যাংক।
১৯১৩ সালের কোম্পানি আইনের আওতায় ১৯৮৮ সালের ২ আগস্ট ব্যাংকটি প্রতিষ্ঠিত হয় এবং ১৯৮৯ সালের ৩১ জানুয়ারি থেকে আনুষ্ঠানিকভাবে কার্যক্রম শুরু করে। মোট ৮০ মিলিয়ন টাকার পরিশোধিত মূলধন (বিসিসি ফাউন্ডেশনের ৭০% শেয়ার এবং বাংলাদেশ সরকারের ৩০% শেয়ার) নিয়ে এর যাত্রা শুরু হয়েছিল। ৬ জুন ১৯৯১-এ বিশ্বব্যাপী বিসিসিআই ফাউন্ডেশন অকার্যকর হয়ে গেলে উদ্ভূত অচলাবস্থা রোধ করতে বাংলাদেশ সরকার ৪ জুন ১৯৯২-এ ফাউন্ডেশনের ১০০% শেয়ার ও ব্যাংকটি অধিগ্রহণ করে। তবে ব্যাংকটিকে জাতীয়করণ করা হয় নি। সরকারী মালিকানাধীন ব্যাংক হিসেবেই ব্যাংকটি পরিচিতি লাভ করেছে।
বেসিক ব্যাংক লিমিটেড উন্নয়ন এবং বাণিজ্যিক ব্যাংকের এক সংমিশ্রণ। ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক সহায়তা প্রদানের দায়িত্বে নিয়োজিত। সংঘ স্মারক ও সংঘ বিধি অনুযায়ী ব্যাংকটির মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও কুটির শিল্পের অর্থায়নে ব্যবহূত হয়। বেসিক ব্যাংকের প্রধান কার্যাবলীর মধ্যে রয়েছে: 
ব্যাংকের মৌল কর্ম পরিকল্পনা ও উদ্দেশ্য বাস্তবায়নে নীতি-নির্দেশনা দিয়ে থাকে ব্যাংকের পরিচালনা পর্ষদ। পুরো মালিকানা সরকারের হওয়ায় সরকারই ঊর্ধ্বতন সরকারি কর্মকর্তা ও কেন্দ্রীয় ব্যাংকের নির্বাহীদের সমন্বয়ে পুরো পর্ষদের মনোনয়ন দিয়ে থাকে। ব্যবস্থাপনা পরিচালক পদাধিকার বলে পর্ষদের একজন সদস্য। বর্তমানে ব্যবস্থাপনা পরিচালকসহ মোট ৭ সদস্যের পরিচালনা পর্ষদ রয়েছে।
ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক সহায়তা প্রদানের দায়িত্বে নিয়োজিত। সংঘ স্মারক ও সংঘ বিধি অনুযায়ী ব্যাংকটির মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও মাঝারি শিল্পের অর্থায়নে ব্যবহূত হয়। শিল্পঋণ মঞ্জুরির ক্ষেত্রে পরিবেশের ওপর শিল্প প্রকল্পের প্রভাব বিবেচনায় নিয়ে পরিবেশ বান্ধব প্রকল্পে ঋণ মঞ্জুরি দেওয়াকে গুরুত্ব দেওয়া হচ্ছে। প্রকল্পের ধরন হচ্ছে গার্মেন্টস এবং টেক্সটাইল ইন্ডাস্ট্রিজ, ইঞ্জিনিয়ারিং, পাটজাত দ্রব্য, কেমিক্যাল, সিনথেটিক লেদার, এমব্রয়ডারি, পেপার প্রিন্টিং অ্যান্ড প্যাকেজিং হার্ডবোর্ড,মৎস্য ও চিংড়ি,ফিশিং নেট,খাদ্য প্রক্রিয়া,বিস্কুট ও ব্রেড, ময়দা মিল, লুব্রিকেটিং, সিএনজি ইত্যাদি। শহুরে দরিদ্র জনগোষ্ঠীর জন্য বেসিক ব্যাংক ক্ষুদ্রঋণ কর্মসূচি চালু রেখেছে। এ কর্মসূচির আওতায় দরিদ্র ঋণ গ্রহীতাদের সরাসরি বা এনজিও-এর মাধ্যমে ঋণ বিতরণের ব্যবস্থা রয়েছে। ২০০৮ সালের ডিসেম্বর পর্যন্ত ব্যাংক দরিদ্র জনগোষ্ঠীর ৩০৯৪৭৩ জনের মধ্যে মোট ১৭৯২ মিলিয়ন টাকা বিতরণ করে। ঋণ আদায়ের হার শতকরা ৯৮ ভাগ।
২০০৭ সালের মার্চ মাস থেকে ব্যাংকিং লেনদেন তথা সামগ্রিক কার্যক্রমকে কেন্দ্রীয় নিয়ন্ত্রণে আনার জন্য অন-লাইন ব্যাংকিং কার্যক্রম শুরু হয়েছে। ২০০৭ সালে ATM কার্ড প্রবর্তনের মাধ্যমে গ্রাহকদের নিকট ব্যাংকিং সেবা সহজলভ্য করার উদ্যোগ নেওয়া হয়।
ব্যবস্থাপনা পরিচালক ব্যাংকটির সার্বিক কর্মকান্ড নিয়ন্ত্রণ করেন। ব্যবস্থাপনা পরিচালককে মহাব্যবস্থাপক এবং কেন্দ্রীয় কার্যালয়ে কর্মরত বিভাগীয় প্রধানগণ সহায়তা করে থাকেন। ব্যাংকের শাখা ব্যবস্থাপকগণ ব্যবস্থাপনা পরিচালকের নিকট সরাসরি এবং বিভাগীয় প্রধানের নিকট বিষয় সংশ্লিষ্ট কর্মকান্ডের রিপোর্ট করে থাকেন।
স্টার সিনেপ্লেক্স
স্টার সিনেপ্লেক্স বাংলাদেশের আধুনিকতম চলচ্চিত্র হল। অত্যাধুনিক সুবিধা সংবলিত এই হলটি দর্শকদের নিকট খুবই প্রিয়।
এটি ঢাকার বসুন্ধরা অবস্থিত।
শৈশব
এই চলচ্চিত্র হল প্রতিষ্ঠিত হয় ২০০২ সালে। লেভেল ৮, বসুন্ধরা সিটি, ১৩/৩ ক, পান্থপথ, তেজগাঁও, ঢাকা ১২০৫। এটি বসুন্ধরা গ্রুপের অধীনে বসুন্ধরা সিটিতে অবস্থিত।
চলচ্চিত্র হলে রয়েছে সর্বমোট ৪টি টিকেট কাউন্টার। ৯ম তলায় সিনেপ্লেক্স-এ ঢোকার সময় হাতের বাম দিকে কাউন্টারগুলো অবস্থিত। হলে দর্শক আসনের মোট ২টি শ্রেণী রয়েছে। শ্রেণীগুলো হলো- প্রিমিয়াম ও দৈনিক।
সকাল ,ম্যাটিনী ১, ম্যাটিনী ২, সন্ধ্যা ১, এবং সন্ধ্যা ২ - এই মোট পাঁচ বেলা ছবি প্রদর্শন করা হয়। প্রতি সপ্তাহে চলচ্চিত্রের সময়সূচী পরিবর্তিত হয়।
মোট প্রদর্শনী কক্ষ রয়েছে ৪টি, যেগুলোর প্রত্যেকটির ধারন ক্ষমতা ২৬২ জন।
বাংলাদেশের মুক্তিপ্রাপ্ত আলোচিত চলচ্চিত্র এবং হলিউডের আলোচিত চলচ্চিত্র দর্শকদের জন্য প্রদর্শন করা হয়।
এখানে নারী ও পুরুষদের জন্য একই ওয়েটিং রুম রয়েছে।
ফুড কর্নারে পপকর্ন, চিকেন পপকর্ন, সফট ড্রিংকস ইত্যাদি রয়েছে।
টয়লেট ব্যবস্থা
টয়লেটের অবস্থা খুবই ভালো। এখানে নারী ও পুরুষের জন্য আলাদা টয়লেটের ব্যবস্থা রয়েছে। এখানে নারী ও পুরুষের জন্য ১টি করে টয়লেটের ব্যবস্থা রয়েছে। সিনেপ্লেক্সের ভিতরে ডান দিকে নারীদের জন্য এবং বাম দিকে পুরুষের জন্য টয়লেট রয়েছে।
বসুন্ধরা সিটির নিচে গাড়ি পার্কিং করা যায়। এখানে মোটরসাইকেল, প্রাইভেট কার পার্কের জন্য চার্জ দিতে হয়।
এখানে নিরাপত্তা ব্যবস্থা খুবই জোরালো। প্রতি তলায় টয়লেটের সাথে ফায়ার এক্সিটের ব্যবস্থা এবং সিনেপ্লেক্সের প্রতিটি হলের জন্য আলাদা ফায়ার এক্সিটের ব্যবস্থা রয়েছে।
ফাঁদ (চলচ্চিত্র)
ফাঁদ একটি বাংলাদেশী বাংলা ভাষার চলচ্চিত্র। সাফিউদ্দিন সাফি পরিচালিত এবং শাকিব খান ও আঁচল অভিনীত ‘ফাঁদ’ চলচ্চিত্রটি মুক্তি পেয়েছে ২০১৪ সালের ২৫ এপ্রিল। এর অধিকাংশ দৃশ্যের শুটিং হয়েছে মালয়েশিয়াতে।
রোমান্টিক-অ্যাকশন ধাঁচের গল্প নিয়ে নির্মাণ করা হয়েছে ‘ফাঁদ’ মুভিটি। মুভিটির প্রধান চরিত্র শাকিব খান ও আঁচল মুভিটিতে আসিফ ও নোভা নামে অভিনয় করেছেন। মুভিটিতে দেখা যাবে, খেলোয়াড় নোভা একদিন আসিফের পাতানো ফাঁদে পা দেয়। প্রথমে আসিফকে প্রত্যাখ্যান করলেও আসিফের নানা সাহসী কর্মকাণ্ডে সে মুগ্ধ হয়। প্রেমে পড়ে আসিফের। এরপর আসিফ জড়িয়ে পড়ে অন্য এক দুর্ধর্ষ মিশনে।
কুকিতেঁতই
কুকিতেঁতই বৈজ্ঞানিক নাম "Parkia roxburghii" মুলত বনবৃক্ষ।। এটি Mimosaceae পরিবারের অন্তভুক্ত। বাংলাদেশ, আসাম, মায়ানমার ও মালয়েশিয়া প্রজাতি।
সরল গড়নের বড় গাছ। ২০-৩০ মিটার বা ততোধিক উঁচু। এটি চিরসবুজ বৃক্ষ। ২—পক্ষল পাতা, ৩০ সেমি লম্বা, পত্রিকা ৭০ থেকে ৭৫ টি।
ফুল খুব ছোট। ২ থেকে ৩ সেমি চওড়া। প্রথমে বাদামি, ফুটলে সাদা হয়। ঝুলন্ত মুঞ্জরি ডালের আগায় ঝুল থাকে।
গুচ্ছ গুচ্ছ শুটি। প্রথমে সবুজ পরে বাদামী, বিদারী। শীর্ষ বৃত্তাকার, চাবুক আকৃতির।ফুল ফোটার সময় অক্টোবর-ডিসেম্বর মাসে। ফল ধরে ডিসেম্বর-এপ্রিল মাসে।
চন্দ্রপুলি
চন্দ্রপুলি বাংলাদেশ ও ভারতের একটি জনপ্রিয় মিষ্টি। চন্দ্রপুলি নারকেল ও দুধ থেকে প্রস্তুত অর্ধচন্দ্রাকৃতি এবং সাধারণত ছাঁচে ফেলা একপ্রকার সন্দেশ জাতীয় মিষ্টি। এটি মূলতঃ পৌষ পার্বণের সময়ই প্রস্তুত করা হয়।
নারায়ণ দেবের পদ্মপুরাণে বেহুলার বিবাহ উপলক্ষে পরিবেশিত মিষ্টান্নের মধ্যে চন্দ্রপুলির উল্লেখ আছে ।
নারকেলজাত মিষ্টান্নের মধ্যে চন্দ্রপুলি অত্যন্ত জনপ্রিয়। চিনি ও নারকেলের কড়া পাকে এই মিষ্টান্ন তৈরী হয়। এর সঙ্গে ক্ষীর,এলাচগুঁড়ো এবংকর্পূর মেশান হয়। নরম অবস্থায় মণ্ডাকৃতি এই মিষ্টান্নকে কাঠের বা পাথরের ছাঁচে ফেলে নির্দিষ্ট অর্ধচন্দ্রাকৃতি আকার দেওয়া হয়ে থাকে।
গোকুল পিঠে
গোকুলপিঠা এক ধরণের পিঠা যা বাংলাদেশ এবং ভারতের পশ্চিমবাংলায় প্রচলিত। গোকুলপিঠা মধ্যযুগ থেকে বাংলায় প্রচলিত পিঠা সমূহের অন্যতম। জন্মাষ্টমী ও সংক্রান্তির সময় এটি প্রধানত বানানো হয়ে থাকে। ক্ষীর বা নারকোল ও ক্ষীরের মিশ্রণ পুর হিসেবে ব্যবহার করা হয়।
পুর তৈরী
শক্ত ক্ষীর নিয়ে তাতে ছোটো এলাচের দানা মেশাতে হবে। তা থেকে কচুরীর মতন গোল গোল চাক্তি বানিয়ে নিতে হবে। 
নারকোল ভাল করে মাখনের মতো বাটতে হবে। দুধকে জ্বাল দিয়ে ঘন ক্ষীরের মত করে নিতে হবে। সমপরিমাণ দুধ ও নারকোলের সাথে চিনি মেশাতে হবে। এবার এই মিশ্রন কড়ায় পাক করতে হবে যতক্ষণ না কাদার মত অথচ শক্ত শক্ত হয়ে উঠবে। এবার এতে এলাচ গুড়ো ও অল্প কর্পূর দিয়ে মাখতে হবে।
পিঠে তৈরী
ময়দায় আন্দাজ মত ঘিয়ের ময়ান দিয়ে ঈষদুষ্ণ গরমজলে এক হাতা দুধ মিশিয়ে ময়দার সাথে গোলা করতে হবে। আগে তৈরী পুর এই গোলায় ডুবিয়ে ঘিয়ে ভেজে নিতে হবে। চিনির রস বানিয়ে ভাজা পিঠে তাতে ডুবিয়ে তুলে নিতে হবে।
ভিনচেনজু গাম্বি
ভিনচেনজু গাম্বি (মৃত্যুঃ ১৮১৯) ছিলেন ১৯-শতকের একজন ইতালীয় জলদস্যু।
মেক্সিকো উপসাগর
মেক্সিকো উপসাগর () হলো উত্তর আমেরিকা মহাদেশ দ্বারা বেষ্টিত একটি জলভাগ।
শুক্তো
শুক্তো অথবা শুক্তুনি তিক্ত রসের এক ধরনের বাঙ্গালী খাবার যা সাধারনত আহারের শুরুতে মুখসুদ্ধি হিসাবে খাওয়া হয়ে থাকে। পদ্মপুরাণে বেহুলার বিয়ের নিরামিষ খাবারের মধ্যে শুক্তোর উল্লেখ পাওয়া যায়। ভারতচন্দ্রের অন্নদামঙ্গলেও বাইশ রকমের নিরামিষ পদের মধ্যে শুক্তুনিকে পাওয়া যায়।
মঙ্গলকাব্য ও বৈষ্ণবসাহিত্যে এই রান্নাটির বহুবার উল্লেখ পাওয়া যায়। কিন্তু বর্তমানে 'শুক্তো' বলতে যেমন উচ্ছে, করলা, পল্‌তা, নিম, সিম, বেগুন প্রভৃতি সবজির তিক্ত ব্যঞ্জনকে বোঝায়, প্রাচীনকালে তা ছিল না। একালের শুক্তোকে সেকালে 'তিতো' বলা হত।
সেকালে 'শুক্তা' রান্না করা হত- বেগুন, কাঁচা কুমড়ো, কাঁচকলা, মোচা এই সবজিগুলি গুঁড়ো বা বাটা মসলা অথবা বেসমের সঙ্গে বেশ ভালো করে মেখে বা নেড়ে নিয়ে ঘন 'পিঠালি' মিশিয়ে রান্না করা হত। পরে হিং, জিরা ও মেথি দিয়ে ঘিয়ে সাঁতলিয়ে নামাতে হত।
কিন্তু 'চৈতন্যচরিতামৃতে' সুকুতা, শুকুতা বা সুক্তা বলতে একধরণের শুকনো পাতাকে বলা হয়েছে। এটি ছিল আম-নাশক। সম্ভবত এটি ছিল শুকনো তিতো পাটপাতা। রাঘব পণ্ডিত মহাপ্রভুর জন্য নীলাচলে যেসব জিনিস নিয়ে গিয়েছিলেন তার মধ্যে এই দ্রব্যটিও ছিল।
আবার 'সুকুতা' বলতে সেই সময় শুকনো শাকের ব্যঞ্জনকেও বোঝাত।
শুক্তো যে যে সব উপকরন দিয়ে তৈরী হয় সেগুলি স্বাস্থ্যের পক্ষ্যে উপকারী। তিক্ত রসে রুচী বাড়ে। পলতা, নালতে, উচ্ছে, করলা, কচি নিম পাতা ইত্যাদি শুক্তোর তিক্ত রসের জন্যে ব্যবহার করা হয়। পর্তুগিজরা বাংলায় আলুর ব্যবহার চালু করবার পর থেকে এটি শুক্তোর একটি উপাদান হিসেবে ব্যবহার করা হয়।
জলজলা জাজীরা
জলজলা জাজীরা পাকিস্তানের বেলুচিস্তান প্রদেশের সমুদ্রতীরবর্তী একটি ছোট দ্বীপ। এই দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ভূমিকম্প-এর পরে সৃষ্টি হয়। 
জলজলা জাজীরা আগ্নেয়গিরি বাহিত কর্দমের উপরে গঠিত হয়েছে বলে মনে করা হয়। এই দ্বীপটি পাকিস্তানের বেলুচিস্তান প্রদেশের গডারের তীরবর্তী আরব সাগরে অবস্থিত। দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ৭.৭ রিখটার স্কেল প্রাবল্যের ভূমিকম্পের ফলস্বরূপ সমুদ্রতল-এর উপরে উঠে আসে। এই দ্বীপসদৃশ অঞ্চলটি অবশ্য অস্থায়ী গঠন হতে পারে, যেটি বেশিদিন বর্তমান থাকার সম্ভাবনা কম।
পাকিস্তানের ন্যাশনাল ইনস্টিটিউট অব ওশিয়ানোগ্রাফির আলি রশিদ তাব্রিজের ভাষ্য অনুসারে, এই দ্বীপটি সমুদ্রপৃষ্ঠের মিথেন গ্যাস নির্গমণের ফলে ওপরে উঠে এসেছে।
দ্বীপটি পাকিস্থানের সমুদ্র তীরবর্তী অঞ্চলের উপর দৃশ্যমান। এই জলজলা জাজীরা নামটির অর্থ হল "কম্পন দ্বীপ"। এই দ্বীপটি সমুদ্রতীর থেকে ১.২ মাইল(২ কিলোমিটার) দূরত্বে গঠিত হয়েছে। এর উচ্চতা ৬০-৭০ ফুট (১৫-২০ মিটার), দৈর্ঘ্য প্রায় ১৭৫.৭ মিটার এবং প্রস্থ প্রায় ১৬০.৯ মিটার। অবশ্য এই সংখ্যাসমূহ এখনো বিজ্ঞানসম্মতভাবে প্রত্যাপন করা হয়নি৷
দৃষ্টির জড়তা
দৃষ্টির জড়তা (Persistence of vision) হল চোখে একটি দৃশ্য চলার পিছনে অক্ষিপটএ (Retina) সেই দৃশ্য প্রায় ১/২৫ সেকেণ্ডের (০.০৪ সেকেণ্ড) জন্য থেকে যাওয়ার ঘটনা। এর অর্থ, সদ্য দেখা যেকোনো দৃশ্য বর্তমান হয়ে থাকা এবং ক্ষণেক পূর্বে হয়ে থাকা দৃশ্যের সংমিশ্রণ।
পরম্পরাগত বিশ্বাসমতে মানুষের গতির জড়তা (মস্তিষ্ক কেন্দ্রিক) দৃষ্টির জড়তার (চক্ষু কেন্দ্রিক) ফল। ১৯১২ সালে ওয়ার্থেইমার (Wertheimer) এই বিশ্বাস নাকচ করেন, যদিও বহু ধ্রুপদী এবং আধুনিক চলচ্চিত্র-তত্ত্ব পাঠ্যে এই মতবাদ এখনো প্রচলিত। গতির জড়তা ব্যাখ্যা করার চেষ্টা করা অন্য একটি তত্ত্বে দ্বিবিধ ভ্রম সম্পর্কীত ঘটনা উল্লেখ করা হয়েছে, যথা: ফাই পরিঘটন (phi phenomenon) এবং বিটা সঞ্চালন (beta movement)।
এই ঘটনার কারণ হিসাবে স্মৃতির একটা রূপ "আইকনিক মেমোরী" (iconic memory)কে বর্ণনা করা হয়। মনোরোগবিদ এবং শরীরতত্ত্ববিদরা চলচ্চিত্রের ক্ষেত্রে এই ধারণা নাকচ করেছেন যদিও বহু চলচ্চিত্র বিশেষজ্ঞ ও তাত্ত্বিকরা করেননি। একাংশের বিজ্ঞানীরা আজকাল এই সমস্ত তত্ত্বকে এক ভ্রান্ত ধারণা বলে মতপোষণ করেন।
দৃষ্টি তত্ত্বের জন্য ফাই পরিঘটনকে মানা হলেও এই দৃষ্টি বোধ ঘটনাটি বোঝার জন্য বলা হয় যে, চোখ "ক্যামেরা নয়"। অন্য কথায়, দৃষ্টির ঘটনা কেবল একটি মাধ্যমে আলোক নিবন্ধনের মতো সরল নয়; চোখ থেকে পাঠানো বস্তুর আলোক-সংকেত মস্তিষ্ক‍ে পৌঁছে নির্দিষ্ট ও যথাযথ দৃশ্য তৈরী করে। জোসেফ অ্যাণ্ডারসন ও বারবারা ফিশার যুক্তি দর্শান যে, সিনেমার ক্ষেত্রে ফাই পরিঘটন অধিক সৃষ্টিধর্মী মতবাদ এবং দৃষ্টির জড়তা বাস্তববাদী মতবাদ।
রোমান কবি লুক্রেটিয়াসকে () দৃষ্টির জড়তার আবিষ্কারক বলা হয়, যদিও তিনি এক স্বপ্নে দেখা দৃশ্যাবলীর সংযোগে এই ঘটনার উল্লেখ করেছিলেন। আধুনিককালে পিটার মার্ক রজেটের () ১৮২৪ সালে করা কিছু ষ্ট্রোবস্কোপিক ( stroboscopic) পরীক্ষাকে এই তত্ত্বের ভিত্তি বলে মানা হয়।
রাইডার ধ্রুবক
রাইডার ধ্রুবক
বৈশ্লেষনিক রসায়নে রাসায়নিক নিক্তিতে একটি অতি সূক্ষ্ম ধাতব তারের বাকানো টুকরা থাকে যা নিক্তির বীমের উপর দিয়ে চলাচল করতে পারে তাকে রাইডার বলে। প্রতি রাইডারের ক্ষেত্রে একটি নির্দিষ্ট ভরের স্থির সংখ্যাসূচক মান গণনা করা যায়। এই স্থির মানকে ঐ রাইডারের ক্ষেত্রে রাইডার ধ্রুবক বলে।
নিক্তির বীমের মাঝখান বরাবর "0" দাগ এবং বামদিকে রাইডারের ক্ষেত্রে রাইডার ধ্রুবকের মান হবে (2 x 10 mg) / 100 = 0.0002 g
5 মিলিগ্রাম রাইডার হলে রাইডার ধ্রুবকের মান (2 x 5 mg)/100 = 0.0001 g 
Mr Guha
মারগো রবি
মারগো এলিস রবি (জন্ম: ২ জুলাই ১৯৯০) হলেন একজন অস্ট্রেলিয়ান অভিনেত্রী। তিনি তার অভিনয়ের জীবন শুরু করেন ২০০০-এর শেষের দিকে। তিনি তখন অস্ট্রেলিয়ার স্বাধীন চলচ্চিত্রে অভিনয় করতেন। পরে তিনি "নেইবারসে" (২০০৮-২০১১) অভিনয় করেন। এই নাটকের মাধ্যমে তিনি ২বার লগি অ্যাওয়ার্ডসে মনোনীত হন।
যুক্তরাষ্ট্রে আসার পর রবি এবিসির একটি নাটক পেন এম-এ (২০১১-২০১২) অভিনয় করেন। ২০১৩ সালে বড় পর্দায় রবির অভিষেক হয়। তার প্রথম চলচ্চিত্র হচ্ছে রিচার্ড কার্টিস-এর রোমান্টিক কমেডি ছবি "অ্যাবাউট টাইম"। একই বছর তিনি মার্টিন স্কোরসেজির জীবনী নিয়ে নির্মিত "দ্য উলফ অফ ওয়াল স্ট্রিট"-এ অভিনয় করেন। ২০১৫ সালে রবি রোমান্টিক কমেডি ছবি "ফোকাস" এবং দ্বিতীয় বিশ্বযুদ্ধ-এর রোমান্টিক কমেডি ছবি "সুইট ফ্যাঞ্চাইজি"-এ তিনি অভিনয় করেছেন। সেই সাথে তিনি বিজ্ঞান কল্পকাহিনীর ছবি "জেড ফর জাকারিয়াহ"-এ অভিনয় করেছেন। একই বছর তিনি "দ্য বিগ শর্ট"-এও অভিনয় করেছেন।
২০১৬ সালে তিনি "দ্য লেজেন্ড অফ টারজান"-এ জেন পোর্টারের এবং সুপারহিরো চলচ্চিত্র "সুইসাইড স্কোয়াডে" হার্লি কুইনের চরিত্রে অভিনয় করেছেন। ২০১৭ সালে তিনি ফিগার স্কেচার টোনিয়া হার্ডিং-এর জীবনীনির্ভর "আই, টোনিয়া" চলচ্চিত্রে নাম ভূমিকায় অভিনয়ের জন্য সমাদৃত হন এবং ৭৫তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা কমেডি চলচ্চিত্র অভিনেত্রী বিভাগে মনোনয়ন লাভ করেন। পাশাপাশি তিনি ২০১৭ সালে "টাইম" সাময়িকীর শীর্ষ ১০০ তালিকায় স্থান করে নেন।
রবি বেশ কয়েক বছর ধরে নিউ ইয়র্কে বসবাস করছেন। মে ২০১৪ অনুযায়ী তিনি তার প্রেমিক এবং দুই বন্ধুদের নিয়ে লন্ডনে থাকেন। ২০১৪ সাল থকে রবি ব্রিটিশ সহকারী পরিচালক টম একারলির সাথে সম্পর্কে আবদ্ধ আছেন, জাকে তিনি সুইট ফ্রানচাইস-এর সেটে সর্বপ্রথম দেখতে পান।
ভেলোর
ভেলোর হল দক্ষিণ ভারত এর তামিলনাড়ু রাজ্যের ভেলোর জেলার একটি শহর ও জেলার সদর দপ্তর।শহরটি রাজ্যের রাজধানী চেন্নাই থেকে ১৪৫ কিলোমিটার ও ব্যাঙ্গালোর শহর থেকে ২১১ কিলোমিটার দূরে অবস্থিত।শহরটির মোট আয়তন ৮৭.৯১৫ বর্গ কিলোমাটার।এটি রাজ্যের নবম বৃহত্তম শহর।শহরটি "ফোর্ট সিটি বা দূর্গের শহর" হিসাবে পরিচিত।এছাড়া শহরটি চিকিৎসা ক্ষেত্রে জগৎ বিখ্যাত।
ভেলোর বিদ্রোহ
ভেলোর শহরটি ১২.৫৫ উত্তর ও ৭৯.০৮ পূর্বে অববস্থিত।সমুদ্র সমতল থেকে শহরটির উচ্চতা ২১৬ মিটার।ভেলোর পূর্ব ঘাট পর্তব থেকে উৎপন্ন পালার নদীর তীযে গড়ে উঠেছে।শহরটি রাজ্যের উত্তর-পূর্ব অংশে অবস্থিত।
২০১১ সালের আদম শুমারি অনুয়ায়ি শহরটির মোট জনসংখ্যা ৪,৮৬,৯৬০ জন।এই জনসংখ্যার হিসাবে শহরটি তামিলনাড়ুর নবম বৃহত্তম শহর।২০০১ সালে শহরটিতে মোট জনসংখ্যা ছিল ৪,২৩,০০০ কিছু বেশি।
শহরটি চেন্নাই-ব্যাঙ্গালোর হাইওয়ের বা ৪৬ নং জাতীয় সড়কের সঙ্গে যুক্ত।চেন্নাই এর সঙ্গে ভেলোরের বাস যোগাযোগ রয়েছে।এছাড়া শহরটির রেল স্টেশন দ্বারা চেন্নাই ,ব্যাঙ্গালোর ,মাদুরাই ও কোয়েম্বাটুর শহরের সঙ্গে যোগাযোগ সাধিত হয়।ভেলোর শহরের বিমান যোযগাযোগ চেন্নাই বিমানবন্দর দ্বারা ঘটে।
ভেলোর শহরে চর্ম শিল্প ও চর্মদ্রব এক বিরাট শিল্প গড়ে উঠেছে।এই শহর থেকে দেশের চর্ম শিল্পের এক বিরাট অবদান রয়েছে।এখান থেকে চর্ম দ্রব বিদেশে রপ্তানি করা হয়ে থাকে।
অনুষ্কা সেন
অনুষ্কা সেন (; জন্ম:(2002-08-04)আগস্ট 4, 2002) একজন ভারতীয় শিশু অভিনেত্রী।
অনুষ্কা বালবীর সিরিয়াল থেকে পরিচিত হয়, তার বর্তমান ভূমিকা বাল সখী/মেহের। কমেডি সিরিয়াল", (বালবীর)" প্রচারিত হয় সাব টিভি তে। সেন একটি চলচিত্রে ও অভিনয় করেছেন,নাম Crazy "Cukkad Family". এছাড়াও সে অনেক ভারতীয় টিভি শো-তে কাজ করেছেন । "দেভো কে দেব...মহাদেব" ও "ঈয়াহান হাম ঘর ঘর খেলি"
!সাল
! নাম
! ভূমিকা
টাইজেন
টাইজেন () একটি লিনাক্স কার্নেল এবং গণ্যু সি লাইব্রেরি লিনাক্স এপিআই বাস্তবায়নের উপর ভিত্তি করে পরিচালিত অপারেটিং সিস্টেম। এটি বিস্তৃতভাবে বিভিন্ন যন্ত্রের উপর কাজ করে থাকে, যার মধ্যে স্মার্টফোন, ট্যাবলেট, ইন-ভেহিক্যাল ইনফোটেইনমেন্ট (আইভিআই) যন্ত্র, স্মার্ট টিভি, পিসি, স্মার্ট ক্যামেরা, পরিধানযোগ্য কম্পিউটিং (যেমন স্মার্টওয়াচ), ব্লু-রে প্লেয়ার, প্রিন্টার এবং স্মার্ট হোম অ্যাপ্লায়েন্স (যেমন রেফ্রিজারেটর, প্রজ্বলন, ওয়াশিং মেশিন, বাতানুকুল, চুলা/মাইক্রোওয়েব এবং রোবোটিক্স ভ্যাকুয়াম ক্লিনার) ইত্যাদি অর্ন্তগত।
২০১০ সালে যখন স্যামসাং
মলয় রায়চৌধুরীর গ্রন্থতালিকা
বাংলা ভাষার সাহিত্যিক মলয় রায়চৌধুরী (জন্ম: ২৯ অক্টোবর, ১৯৩৯) উপন্যাস, কাব্য, সমালোচনা, ইত্যাদি বিষয়ে বিভিন্ন গ্রন্থ রচনা করেছেন। এছাড়াও তিনি অনুবাদক হিসেবে একাধিক গ্রন্থ অনুবাদ করেছেন। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হল:
ভারতীয় সংখ্যা
নীচে ভারতীয় সংখ্যাসমূহের আধুনিক দেবনাগরী রূপের একটি তালিকা দেওয়া হল, সঙ্গে উচ্চারণ ও অনুবাদ দেওয়া হল।
টাউ (সংখ্যা)
টাউ (τ) এটি অপরিমেয় সংখ্যা। টাউএর মূল্যমান কোনো কোনো ক্ষেত্রে π/২ বলে গণ্য করা হয় আর কোনো কোনো ক্ষেত্রে ২π বলে।
১৯৫৮সালে অ্যালবার্ট ইগল প্রথমবার পাইএর সঙ্গে টাউ ব্যবহার করার কথা প্রস্তাব করেন। তিনি এই প্রস্তাব করেন গাণিতিক সূত্রসমূহ সরলীকৃত করার জন্য। তিনি টাউএর মূল্যমান পাইএর অর্ধেক নির্ধারণ করেন। পরে অন্যান্য গণিতজ্ঞ ও লেখকেরা টাউএর মূল্যমান আলাদা হবে বলেন। অনেকে, টাউএর মূল্যমান ৬.২৮৩১৮৫...=২π বলে গণনা করেন। এই মূল্যমান এটি প্রকৃত রেডিয়ান সংখ্যা, যা বৃত্তএর পরিধি ও ব্যাসার্ধকে ভাগ করে পাওয়া মান। টাউএর এই মূল্যমান অধিক 'প্রাকৃতিক' এবং বহু গাণিতিক সূত্রকে সরলীকৃত করে।প্রতি বছর জুন মাসের ২৮ তারিখে টাউ দিবস উৎযাপন করা হয়। সেই দিনটিতে অনেকে "পাইএর দুগুন" ভক্ষণ করে।<
দামুড়হুদা ইউনিয়ন
দামুড়হুদা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত একটি ইউনিয়ন।
দামুড়হুদা ইউনিয়নটি স্থানাঙ্ক: ২৩°৩৭′৭″ উত্তর ৮৮°৪৭′১৬″ পূর্ব﻿ / ﻿২৩.৬১৮৬১° উত্তর ৮৮.৭৮৭৭৮° অবস্তিত। এর পাশ দিয়ে মাথাভাঙ্গা নদী পর্যন্ত আঁকাবাকা ভাবে চলেগেছে উপ-রাস্তা।
দামুড়হুদা এর প্রধান প্রশাসনিক এলাকার মধ্যে দশমী পাড়া অনেক এরিয়া নিয়ে গঠিত। তাছাড়া পুরাতন ঈদগা পাড়া ও মাথাভাঙ্গা নদীর পাড়ে জনবসতি গড়ে উঠেছে।
দামুড়হুদা একটি জনবহুল এলাকা। এখানকার মাটির দিকে তাকালে দেখা যায় অনেক পুরাতন কালের ইট। গ্রাম্য প্রবীণদের মতে এই ঘরবাড়ি তৈরি করেছিলেন ব্রিটিশরা। তাড়া এখান থেকে চলে গেছে তবু তাদের তৈরি স্মৃতিময় বাড়ি গুলা দামুড়হুদা ইউনিয়নবাসীর সঙ্গী।চিৎলা কিছু ব্রিটিশ আমলের বাড়ি ছিল যা ভেঙ্গে ফেলা হয়।এখানে "বিশ্ব শান্তি আশ্রম" নামে একটি বাউল সংঘ এখনো আছে।
দামুড়হুদার শিক্ষার মান অগ্রগতির পথে। দামুড়হুদা ইউনিয়ন এর ভিতরেই গড়ে উঠেছে অনেক মাধ্যমিক ও প্রাথমিক স্কুল। উল্লেখযোগ্য স্কুল হলোঃ
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অজ্ন চারা দেশে বিদেশ রপ্তানি। কিছু মুরগি খামার রয়েছে।
পাটলিপুত্র জংশন
পাটলিপুত্র জংশন পাটনা শহরের পশ্চিম প্রান্ত স্থিত রণকপুরা এলাকায় অবস্থিত একটি রেলওয়ে জংশন স্টেশন, যার স্টেশন নামসংক্ষেপ হল পিপিটিএ/PPTA। স্টেশনটি, পূর্ব-মধ্য রেল কর্তৃক পরিচালিত এবং দানাপুর রেলপথ বিভাগ এর রক্ষণাবেক্ষণে নিয়জিত, এবং স্টেশনটি পাটনা-সোনপুর-হাজীপুর লাইন এ নির্মিত। আসলে পাটনার অন্য দুটি জংশনের চাপ কমাতে মূলত এটি জংশন স্তরে উন্নীত করা হয়, যেখান থেকে দৈনিক প্রায় ৩৫০টি ট্রেন পাস হয়ে থাকে। পাটলিপুত্র জংশনটি পাটনা জংশন থেকে ১২ কিমি উত্তর-পশ্চিমে অবস্থিত। জংশনটি পাটনার পশ্চিমাংশের গুরুত্বপূর্ণবৈলি রোড এলাকার পার্শেই অবস্থিত।
পাটনা শহর ভারতের সর্ববৃহৎ রেলরুট নতুন দিল্লি-কলকাতা রেলরুটে অবস্থিত। শহরটিতে ছয়টি বড় স্টেশন আছে যথা: পাটলিপুত্র জংশন, পাটনা জংশন, রাজেন্দ্রনগর টার্মিনাল, গুলজারবাগ স্টেশন, দানাপুর স্টেশন এবং পাটনা সাহেব স্টেশন; সেই সাথে শহরটিকে ভারতের বৃহৎ রেলওয়ে হাব হিসেবে গণ্য করা হয়। ২০১৬ সালের জানুয়ারিতে, ভারতের বৃহৎ রেল-সড়ক মিশ্র সেতু গঙ্গা রেল-সড়ক সেতুর নির্মাণকার্য সম্পন্ন হয়েছে যা পাটনার নিকটেই এবং পাটনা ও ভরপুরা পাহলেজা ঘাটকে (সোনপুর) সংযুক্ত করেছে। উক্ত সেতুটি দৈর্ঘ্যসম্পন্ন, এবং এছাড়া সেতুটি ভারতের দীর্ঘতম তথা বিশ্বের দীর্ঘতর সেতু সমূহের একটি।
তিরুচ্চিরাপল্লী
তিরুচিরাপল্লী হল ভারতের তামিলনাড়ু রাজ্যের একটি শহর।শহরটি জনসংখ্যার হিসাবে তামিলনাড়ু চতুর্থ বৃহত্তম মহানগর এবং ভারতের মধ্য ৫৩ তম বৃহত্ত মহানগর।শহরটি রাজ্যের রাজধানী চেন্নাই থেকে ৩২২ কিলোমিটার দক্ষিণ ও কন্যাকুমারী থেকে ৩৭৯ কিলোমিটার উত্তরে অবস্থিত।
শহরটি ২,৫০০ বছর পূর্বে গড়ে উঠেছিল। শহরটির নির্মাণ হয় চোল সাম্রাজ্যের অধিনে।
তিরুচিরাপল্লী ১০.৪৮ উত্তর ও ৭৮.৪১ দক্ষিণে অবস্থত।শহরটির উচ্চতা সমুদ্র সমতল থেকে ৮৮ মিটার।এটি কাবেরী নদীর অববাহিকায় অবস্থিত।
২০১১ সালের জনগননা অনুযায়ী তিরুচিরাপল্লী শহরের মোট জনসংখ্যা ৮,৪৭,৩৪৭ এবং বৃহত্তর তিরুচিরাপল্লী বা মহানগরের জনসংখ্যা ১০,২২,৫১৮ জন।শহরের মোট জনসংখ্যার ৯.৪ শতাংশের বয়স ০-৬ বছর।
রাজেন্দ্রনগর টার্মিনাল
রাজেন্দ্রনগর টার্মিনাল, (স্টেশন নামসংক্ষেপ: "RJPB"/আরজেপিবি), একটি রেলওয়ে টার্মিনাল যা ভারতীয় রাজ্য বিহারের রাজধানী পাটনায় পরিসেবা প্রদান করে। টার্মিনালটি পাটনার রাজেন্দ্রনগরে অবস্থিত এবং এটি ভারতীয় রেলের পূর্ব-মধ্য রেল কর্তৃক নিয়ন্ত্রিত দানাপুর রেলপথ বিভাগের আওতাভুক্ত। পাটনা শহরটি ভারতের গুরুত্বপূর্ণ রেল চক্রকেন্দ্র/হাব যেখানে ছয়টি বড় রেল স্টেশন আছে যাথা: রাজেন্দ্রনগর টার্মিনাল, পাটনা জংশন, গুলজারবাগ স্টেশন, দানাপুর স্টেশন, পাটলিপুত্র জংশন ও পাটনা সাহেব স্টেশন।
এটি প্রথমত পাটনা জংশনের চাপ কমাতে একটি সম্পূরক স্টেশন হিসেবে প্রতিষ্ঠা করা হয়। গুরুত্বপূর্ণ ট্রেন সমূহের অনেকাংশ যেমন: নতুন দিল্লি রাজধানী এক্সপ্রেস- রাজেন্দ্রনগর, ইন্দোর - পাটনা এক্সপ্রেস, ইন্দোর - রাজেন্দ্রনগর ভায়া ফৈজাবাদ এক্সপ্রেস, সম্পূর্ণ ক্রান্তি এক্সপ্রেস ইত্যাদির ট্রেনগুলো এখানে স্থানান্তর করা হয়।
৩১ মার্চ ২০০৩ সালে পূর্ণবর্ধিত স্টেশন হিসেবে এর উদ্বোধন করা হয়।এটির নির্মাণে ব্যয় হয় , এবং এখানে যাত্রীদের জন্য অধুনিক সবরকম ব্যবস্থা উপলব্ধ; এরপর টার্মিনালটি পাটনা জংশনে বিকল্প স্টেশন হিসেবে প্রতিষ্ঠা লাভ করে। টার্মিনালের সদর প্রবেশপথ পাটনা কমার্স কলেজের বিপরীতে। স্টেশনটির নাম ডঃ রাজেন্দ্র প্রসাদের নামে নামকরণ করা হলে, লালুপ্রসাদ যাদব এখানে রাজেন্দ্র প্ররসাদের একটি মূর্তি স্থাপন করেন।
আগুনের পরশমণি ছোঁয়াও প্রাণে
আগুনের পরশমণি ছোঁয়াও প্রাণে হল একটি জনপ্রিয় রবীন্দ্রসংগীত। এই গানটি রবীন্দ্রনাথ ঠাকুরের গীতি-সংকলন "গীতবিতান" গ্রন্থের ‘পূজা’ পর্যায়ভুক্ত ‘দুঃখ’ উপপর্যায়ের গান। এটি ‘পূজা’ পর্যায়ের ২১২ সংখ্যক গান। রবীন্দ্রসংগীতের স্বরলিপি-সংকলন "স্বরবিতান" গ্রন্থের ৪৩শ খণ্ডে এই গানটির স্বরলিপি প্রকাশিত হয়েছে। গানটি রবীন্দ্রনাথের ৫৩ বছর বয়সের রচনা। এটি রবীন্দ্রনাথের "গীতালি" কাব্যগ্রন্থের ১৮ সংখ্যক কবিতা।
১৯১৪ সালের আগস্ট মাসে রবীন্দ্রনাথ সপরিবারে কৃষি-বৈজ্ঞানিক কাজের জন্য শান্তিনিকেতনের নিকটবর্তী সুরুল গ্রামের (বর্তমানে শ্রীনিকেতনের পার্শ্ববর্তী গ্রাম) কুঠিবাড়িতে আসেন। দিনেন্দ্রনাথ ঠাকুর এই সময় বেণুকুঞ্জের একটি খড়ের ঘরে থাকতেন। এই সময় "গীতালি" কাব্যগ্রন্থের জন্য যে নতুন গানগুলি তিনি রচনা করেছিলেন, সেগুলি প্রতিদিন সন্ধ্যায় এসে দিনেন্দ্রনাথকে শিখিয়ে যেতেন। সুরুলে অবস্থানকালেই ২৮ অগস্ট রবীন্দ্রনাথ "আগুনের পরশমণি ছোঁয়াও প্রাণে" গানটি রচনা করেন।
১৯১৪ সালের "প্রবাসী" পত্রিকার অগ্রহায়ণ সংখ্যায় ‘গীতিগুচ্ছ’ শিরোনামে "গীতালি" কাব্যগ্রন্থের ২৪টি গান মুদ্রিত হয়। "আগুনের পরশমণি ছোঁয়াও প্রাণে" গানটি ছিল এই প্রকাশিত ২৪টি গানের অন্যতম। ১৯১৪ সালে প্রকাশিত রবীন্দ্রনাথের "গীতালি" কাব্যগ্রন্থের অন্তর্গত হয় এই গানটি। এটি উক্ত কাব্যের ১৮ সংখ্যক কবিতা। ১৯১৫ সালে ব্রাহ্মসমাজের ৮৫তম মাঘোৎসব উপলক্ষে রবীন্দ্রনাথ কলকাতায় আসেন। ২৫ জানুয়ারি (১১ মাঘ) মহর্ষিভবনের সান্ধ্য উপাসনায় ‘সায়ংকালের উদ্বোধন’ ও ‘সন্ধ্যার উপদেশ’ ভাষণের মাঝে যে দশটি গান গাওয়া হয়, তার মধ্যে পঞ্চম গানটি ছিল "আগুনের পরশমণি ছোঁয়াও প্রাণে"। ওই বছর "তত্ত্ববোধিনী পত্রিকা"-য় ফাল্গুন সংখ্যাতেও গানটি প্রকাশিত হয়। ১৯১৬ সালের "আনন্দ সঙ্গীত পত্রিকা"-র আশ্বিন-কার্তিক সংখ্যায় এই গানটি প্রকাশিত হয়। রবীন্দ্রজীবনীকার প্রশান্তকুমার পাল লিখেছেন, “শেষ গানদুটির ("মোর মরণে তোমার হবে জয়" ও "আগুনের পরশমণি ছোঁয়াও প্রাণে") স্বরলিপিকারের নাম উল্লেখিত হয়নি। সম্ভবত ইন্দিরা দেবীর করা।” তবে গানটির মুদ্রিত স্বরলিপিতে স্বরলিপিকার হিসেবে দিনেন্দ্রনাথ ঠাকুরের নাম উল্লিখিত হয়েছে। ১৯৩১ সালে প্রকাশিত রবীন্দ্রনাথের কবিতা-সংকলন "সঞ্চয়িতা" গ্রন্থে এই গানটি ‘পরশমণি’ শিরোনামে অন্তর্ভুক্ত হয়।
"আগুনের পরশমণি ছোঁয়াও প্রাণে" গানটির কথা নিম্নরূপ:
গানটি গৌর সারং রাগ ও দাদরা তালে নিবদ্ধ। এই গানটির স্বরলিপিকার হলেন দিনেন্দ্রনাথ ঠাকুর। ১৯২০ সালে "গীতলেখা" স্বরলিপি গ্রন্থের তৃতীয় খণ্ডে এই গানটির স্বরলিপি প্রথম প্রকাশিত হয়।
হিন্দুস্তান রেকর্ডস থেকে অঞ্জনা দাস ও হরিপদ চট্টোপাধ্যায়ের কণ্ঠে এই গানটি প্রথম রেকর্ড করা হয়। রেকর্ড নং ছিল এইচ ২৪৬। পরবর্তীকালে হেমন্ত মুখোপাধ্যায়, সুচিত্রা মিত্র, চিত্রলেখা চৌধুরী, প্রমিতা মল্লিক, ইন্দ্রাণী সেন, শ্রাবণী সেন, শ্রীকান্ত আচার্য, কুমার শানু প্রমুখ শিল্পীরা এই গানটি রেকর্ড করেন। দেবব্রত বিশ্বাস ও গীতা নাহা, হেমন্ত মুখোপাধ্যায় ও সুমিত্রা রায় এবং সুবিনয় রায় ও বনানী ঘোষ দ্বৈতকণ্ঠে গানটি রেকর্ড করেছেন।
এই গানটি সম্পর্কে রবীন্দ্রসংগীত বিশেষজ্ঞ অমল মুখোপাধ্যায় লিখেছেন:
গামারি
গামারি বৈজ্ঞানিক নাম "Gmelina arborea" (ইংরেজি: "Chandahar Tree", "Cashmere Tree", "Comb Teak", "White Teak" ইত্যাদি) পরিবার Lamiaceae।এছাড়াও বাংলা নাম গামার, গাম্বার। আদিবাসি নাম হিসাবে গাম্ভার, বল-কোবাক(গারো), রামানি (মগ), রেমেনিবা (মারমা), গামারি গাছ (তঞ্চঙ্গা), আব্বেই(খুমি)। গামারি-ফঙ(মান্দি)বলা হয়।
গামারি সবুজ ও ঘন বিশিষ্ট একটি বৃক্ষ। ভারতবর্ষের গাছ। এই গাছের অনেক আয়ুর্বেদ গুণ আছে।
গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল।
বাংলাদেশসহ দক্ষিণপুর্ব এশিয়ায় জন্মে। ভারতের আসাম, দক্ষিণ বিহার, উড়িষ্যা, ও পশ্চিমবঙ্গের উত্তরাঞ্চল সংলগ্ন এলাকায় এ গাছ হয়।
বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়।
গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়।
এটি ঔষধিসমৃদ্ধ এক ভেষজ উদ্ভিদ।
ডুলিচাঁপা
ডুলিচাঁপা বৈজ্ঞানিক নাম: "Magnolia pterocarpa" । এটি হচ্ছে Magnoliaceae পরিবারের "Magnolia" গণের এক প্রকার উদ্ভিদ।
ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়।
এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ , গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে।
ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া , বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে।
এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস।
এই গাছের ছাল এবং বাকল বাত রোগ নিরাময়ের জন্য ব্যবহার করা হয়।
ইয়াসপার সিলেসেন
ইয়াসপার সিলেসেন (জন্মঃ ২২ মার্চ ১৯৮৯) লা লীগার দল বার্সেলোনা ও নেদারল্যান্ডস জাতীয় দল এর হয়ে গোলরক্ষক হিসেবে খেলেন।
তার ফুটবলের হাতেখড়ি হয় নেদারল্যান্ডের ক্লাব প্রথমে "দে ত্রেফার্স" ও পরে "এনইসি" এর একাডেমীতে। তার পেশাদার জীবন শুরু হয় এনইসি এর হয়ে ২০১০ সালে। ২০১১ সালে তিনি নেদারল্যান্ডের আয়াক্স ক্লাবে যোগ দেন। ২০১৬ সালের অগাস্টে তিনি ১ কোটি ৩০ লক্ষ ইউরোর বিনিময়ে বার্সেলোনায় যোগ দেন।
২০১১ সালে তিনি নেদারল্যান্ডস জাতীয় দল এ ডাক পান। ২০১৩ সালে ইন্দোনেশিয়ার বিপক্ষে তার জাতীয় দলে অভিষেক হয়।
নিধান (গণিত)
ভূমি, নিধান বা মূল( বা base) হ’ল সংখ্যা প্রণালী তথা গণনা প্রণালী প্রকাশ করার জন্য ব্যবহার করা একটি একক (unique) সংখ্যা। উদাহরণস্বরূপ, দশমিক প্রণালীতে ভূমি হ’ল ১০ এবং এর অংকসমূহ হ’ল ০, ১, ২, ৩, ৪, ৫, ৬, ৭, ৮ ও ৯ ; আবার, দ্বৈত প্রণালীতে ভূমি হ’ল ২ এবং এর অংকসমূহ হ’ল ০ ও ১ ।
১ আধারযুক্ত সংখ্যা প্রণালী (Unary numeral system)র বাইরে যে কোনো ভূমির সংখ্যা প্রণালীতে ভূমিটিকে "১০" দ্বারা বোঝানো হয়। উদাহরণস্বরূপ, দশমিক প্রণালীতে দশকে "১০" দ্বারা বোঝানো হয়, অন্যদিকে, দ্বৈত প্রণালীতে দুইকে "১০" দ্বারা বোঝানো হয়।
এতে "মূল" কে বীজগাণিতীক সমীকরণ ইত্যাদির মূলক বোঝানো হয় না। মূলসমূহ সাধারণত স্বাভাবিক সংখ্যা হয় যদিও কোনো কোনো ক্ষেত্রে ঋণাত্মক অখণ্ড সংখ্যা এবং অবীজীয় সংখ্যাও মূল হিসাবে নেওয়া হয়।
398 সংখ্যাটিকে 13 ভূমির সংখ্যায় বোঝানো হয়, তবে দশমিক প্রণালীতে ইহা formula_1 কে বোঝাবে, অর্থাৎ দশমিক প্রণালীতে এর মান হবে 632 । সাধারণভাবে, যদি "b" > 1 হয়, তবে "b" ভূমির একটা সংখ্যা formula_2 য দশমিক প্রণালীতে formula_3 বোঝাবে, যাতে formula_4 ।
এজাজুল ইসলাম
এজাজুল ইসলাম একজন বাংলাদেশী নাট্য ও চলচ্চিত্র অভিনেতা। তিনি মূলত একজন ডাক্তার। জনপ্রিয় কথাসাহিত্যিক হুমায়ূন আহমেদের মাধ্যমে তার নাটকে আগমন। পরবর্তীতে তিনি চলচ্চিত্রেও অভিনয় করেন। তার অভিনীত প্রথম চলচ্চিত্র শ্রাবণ মেঘের দিন। এর পর তিনি দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪) চলচ্চিত্রে অভিনয় করেন। তিনি তারকাঁটা চলচ্চিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কারে ভূষিত হন।
এজাজুল ইসলাম ১৯৮৪ সালে রংপুর মেডিকেল কলেজ থেকে এমবিবিএস পাশ করেন। পরে বঙ্গবন্ধু শেখ মুজিব মেডিকেল বিশ্ববিদ্যালয় থেকে নিউক্লিয়ার মেডিসিনে স্নাতকোত্তর পাশ করেন।
এজাজ একজন ডাক্তার হিসেবে তার কর্মজীবন শুরু করেন। তিনি গাজীপুর চৌরাস্তায় একটি চেম্বারে নিয়মিত রোগী দেখেন। তিনি সরকার নির্ধারিত ৩০০ টাকা ফিতে রোগী দেখেন। তার ভিজিট ফি কম হওয়ায় তাকে গরীবের ডাক্তার নামে ডাকা হয়। ২০১৭ সালের অক্টোবর মাসে এজাজুল ইসলাম ঢাকা মেডিকেল কলেজে নিউক্লিয়ার মেডিসিনের প্রধান হিসেবে যোগদান করেন।
এজাজুল ইসলাম হুমায়ূন আহমেদ পরিচালিত ধারাবাহিক নাটক "সবুজ সাথী" দিয়ে অভিনয়ের যাত্রা শুরু করেন। ১৯৯৯ সালে হুমায়ূন আহমেদের শ্রাবণ মেঘের দিন চলচ্চিত্রের মাধ্যমে তিনি বড় পর্দায় অভিনয় শুরু করেন। চলচ্চিত্রটির সার্বিক ব্যবস্থাপনার দায়িত্বেও ছিলেন তিনি। পরবর্তীতে তিনি হুমায়ূন আহমেদ পরিচালিত দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪), নয় নাম্বার বিপদ সংকেত (২০০৬) ও আমার আছে জল (২০০৮) চলচ্চিত্রে অভিনয় করেন। ২০০৫ সালে দেবাশীষ বিশ্বাস পরিচালিত কমেডি ধাঁচের টক ঝাল মিষ্টি ছায়াছবিতে পুলিশের চরিত্রে অভিনয় করেন। ২০০৬ সালে বাদল খন্দকার পরিচালিত বিদ্রোহী পদ্মায় নায়েব, তৌকির আহমেদ পরিচালিত রূপকথার গল্প-এ রেস্টুরেন্ট ম্যানেজার, এসএ হক অলিক পরিচালিত হৃদয়ের কথায় দারোয়ান চরিত্রে অভিনয় করেন। পরের বছর জাকির হোসেন রাজু পরিচালিত স্বামীর সংসার ছায়াছবিতে অভিনয় করেন। একই বছর মতিন রহমান পরিচালিত রোমান্টিক-কমেডি তোমাকেই খুঁজছি ছায়াছবিতে অভিনয় করেন। পরবর্তীতে অনন্য মামুন পরিচালিত খোঁজ-দ্য সার্চ (২০১০) এবং আশরাফুর রহমান পরিচালিত তুমি আসবে বলে (২০১২) মুক্তি পায়। ২০১৪ সালে তিনি মুহাম্মদ মোস্তফা কামাল রাজ পরিচালিত তারকাঁটা, নঈম ইমতিয়াজ নেয়ামুল পরিচালিত এক কাপ চা, নজরুল ইসলাম খান পরিচালিত কঠিন প্রতিশোধ ও ওয়াজেদ আলী সুমন পরিচালিত কি দারুণ দেখতে ছায়াছবিতে অভিনয় করেন। তারকাঁটা চলচ্চিত্রে মুসা ভাই চরিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।জাতীয় চলচ্চিত্র পুরস্কার